**Atbildību sadalījums par ugunsdrošības noteikumu ievērošanu nekustamajā īpašumā kurā ir izvietots viens privāto tiesību subjekts** **(nomnieks):**

|  |  |  |
| --- | --- | --- |
| **Ugunsdrošības prasības saskaņā ar 19.04.2016. MK noteikumiem Nr.238 “Ugunsdrošības noteikumi” (turpmāk – Noteikumi)** | **Atbildīgais par prasību ievērošanu objektā** | |
| **VSIA “Šampētera nams”** | **Nomnieks** |
| **Vispārīgās ugunsdrošības prasības ēkā un teritorijā:** | | |
| Atbildīgais par ugunsdrošību objektā (obligāti nosakāms arī ēku/telpu nomas līgumā) (24.10.2002. Ugunsdrošības un ugunsdzēsības likuma 9.pants). | X  (piegulošā teritorija) | X  (nomātās telpas) |
| Ēkas ugunsdrošo konstrukciju neblīvo vietu aizdare ar blīvējošiem, dūmu necaurlaidīgiem materiāliem (Noteikumu 12.punkts). |  | X |
| Ēkas bēniņu, pagrabu vai tehnisko telpu noslēgšana, lai nepieļautu nepiederošu personu iekļūšanu objektā (Noteikumu 15.punkts). |  |  |
| Ēkas, kas augstāka par diviem stāviem, katra kāpņu telpas stāva nodrošināšana ar attiecīgā stāva kārtas numuru (Noteikumu 18.punkts). |  |  |
| Ēkas durvju, kas atdala kāpņu telpu no citas nozīmes telpas, aprīkošana ar pašaizveres mehānismiem un noblīvētām piedurlīstēm (Noteikumu 19.punkts). |  |  |
| Teritorijā smēķēšanai paredzēto vietu aprīkošana ar izsmēķiem paredzētu degtnespējīga materiāla trauku un apzīmēšana ar zīmi un uzrakstu (Noteikumu 25.punkts). | X |  |
| Ēkai piegulošajā teritorijā nodrošināt ugunsdzēsības transportlīdzekļu piekļūšanas iespējas (Noteikumu 29. punkts un 40.2. apakšpunkts). | X | X |
| **Elektroinstalācijas prasības:** | | |
| Ēkas elektroinstalācijas (tai skaitā zemējuma un zibensaizsardzības ierīces) pārbaudes veikšana reizi 10 gados (Noteikumu 56.punkts). | X |  |
| **Apkures un ventilācijas sistēmas, iekārtas un ierīces prasības:** | | |
| Sodrējus no ilgdedzes cietā kurināmā apkures ierīces un iekārtas dūmvada tīra pirms apkures sezonas sākuma (līdz 1.novembrim), kā arī vienu reizi apkures sezonā (no 1.novembra līdz nākamā gada 1.martam). Ilgdedzes cietā kurināmā apkures ierīce un iekārta ir apkures ierīce un iekārta, kas neakumulē siltumu ilgāk par trim stundām (Noteikumu 68. punkts). Dūmvadu un cietā, un šķidrā kurināmā ierīces un iekārtas, kas nav minētas Noteikumu 68.punktā, tīra pirms apkures sezonas sākuma (līdz 1.novembrim) (Noteikumu 69.punkts). |  |  |
| Apkures iekārtu un ierīci, kurā par kurināmo izmanto gāzi, tīra un to tehnisko apkopi un tehniskā stāvokļa pārbaudi veic ne retāk kā reizi gadā, ja ražotājs nav noteicis citādi. (Noteikumu 70.punkts). |  |  |
| Ekspluatācijas laikā šķidrā kurināmā apkures iekārtas, ierīces un gāzes aparāta **dūmvadu** pārbaudi un attīrīšanu veic šādos termiņos:   * ķieģeļu dūmvadu – ne retāk kā reizi gadā; * ķieģeļu dūmvadu ar oderējumu, un keramikas un šamota dūmvadu – ne retāk kā reizi divos gados (Noteikumu 71.punkts). |  |  |
| Par dūmvada, apkures ierīces un iekārtas, gāzes aparāta tīrīšanas rezultātiem sastāda aktu saskaņā ar Noteikumu 72.punkta prasībām. |  |  |
| Cietā un šķidrā kurināmā apkures iekārtas, ierīces un dūmvadu tehniskā stāvokļa pārbaudi veic reizi piecos gados, sastādot tehniskā stāvokļa pārbaudes aktu (Noteikumu 74., 75., 76., 77. punkti). |  |  |
| **Dabīgās ventilācijas kanālu** pārbauda un tīra ne retāk kā reizi piecos gados (ja objektā ir gāzes aparāts – ne retāk kā reizi trijos gados), sastādot pārbaudes un tīrīšanas aktu (Noteikumu 74., 75., 76., 77., 80. punkti). |  |  |
| Mehāniskās ventilācijas sistēmas tehniskā stāvokļa pārbaudi un tīrīšanu veic reizi piecos gados, sastādot aktu (Noteikumu 91., 92., 93. punkti). |  |  |
| **Ugunsdzēsības ūdensapgādes prasības:** | | |
| Ugunsdzēsības ūdensapgādes sistēmu, ugunsdzēsības ūdensņemšanas vietu, kā arī piebraukšanas ceļus pie tās apzīmē ar ugunsdrošības zīmēm (Noteikumu 103.punkts). | X |  |
| Ugunsdzēsības hidrantu akas vāku un virszemes ugunsdzēsības hidrantu krāso sarkanā krāsā (Noteikumu 104.punkts). | X |  |
| Ugunsdzēsības hidrantu pārbauda ne retāk kā reizi gadā, sastādot aktu (Noteikumu 106., 107.punkts). | X |  |
| Sekot, lai netiktu novietotas vielas un priekšmeti tuvāk par 1 m no iekšējā ugunsdzēsības ūdensvada krāna un ierīkota stāvvieta, un novietoti transportlīdzekļi uz ugunsdzēsības hidranta akas (Noteikumu 109.punkts). | X | X |
| Ugunsdzēsības rezervuāra un mākslīgas atklātas ūdens tilpnes atbildīgā persona nodrošina ūdens ņemšanas vietas pārbaudi ne retāk kā divas reizes gadā (vasaras un ziemas periodā) (Noteikumu 110.punkts). | X |  |
| Mākslīgās ugunsdzēsības ūdens ņemšanas vietas nodrošināšana ar stacionāru mērīšanas ierīci, kas ļauj kontrolēt ūdens līmeni (Noteikumu 111.punkts). | X |  |
| Ugunsdzēsības ūdensapgādes sūkņu telpā novietot ugunsdzēsības ūdenspagādes kopējās shēmas un sūkņu piesaistes shēmas (Noteikumu 113.punkts). |  |  |
| Elektroaizbīdņa, kas uzstādīts ugunsdzēsības ūdensapgādes sistēmā, nodrošināšana ar dublējošu manuālās izvēršanas ierīci (Noteikumu 114. un 115.punkts). |  |  |
| Iekšējā ugunsdzēsības ūdensvada krānu novieto īpašā skapī vai nišā, krānam pievienojot šļūteni un stobru. Šļūtenes garums ir vismaz 20 m, šļūtenei pievienotais stobrs ir noslēdzams (Noteikumu 116.punkts). |  |  |
| Ugunsdzēsības krāna skapja durvis apzīmē, norādot krāna kārtas numuru, vienoto ārkārtas palīdzības izsaukumu numuru 112 u.c. (Noteikumu 117.punkts). |  |  |
| **Ugunsdzēsības ierīču un sistēmu prasības:** | | |
| Objektā, kurā atrodas ugunsaizsardzības sistēma (turpmāk – UGAS), pie uztveršanas, kontroles un indikācijas iekārtas nodrošināt sekojošu dokumentu uzglabāšanu:   * UGAS tehnisko projektu; * UGAS pieņemšanas aktu; * UGAS aizsargājamo telpu (zonu) sarakstu; * UGAS iedarbošanās gadījumu un bojājumu žurnālu (Noteikumu 125.punkts). |  |  |
| UGAS pastāvīgi uztur darba kārtībā un ekspluatē atbilstoši ekspluatāciju regulējošo normatīvo aktu un ražotāja prasībām (Noteikumu 123.punkts). |  |  |
| Kontrolēt un nodrošināt, lai UGAS trauksmes signāls vai signāls par sistēmas kanālu bojājumu tiek pārraidīts uz paneli, kuru pastāvīgi (diennakti) uzrauga Noteikumu 127.punktā minētajā kārtībā instruētā persona (Noteikumu 126.punkts). |  |  |
| Nodrošināt UGAS tehnisko apkopi un tehniskās apkopes kontroli (Noteikumu 129. un 130.punkts). |  |  |
| UGAS darbspēju atjauno pēc iespējas īsākā laikā, bet ne vēlāk kā 24 stundu laikā pēc UGAS iedarbošanās vai bojājuma konstatēšanas brīža (Noteikumu 132.punkts). |  |  |
| Kontrolēt, lai UGAS ierīču ekspluatācijas termiņš nepārsniegtu ražotāja noteikto ekspluatācijas termiņu (Noteikumu 134.punkts). |  |  |
| Nodrošina ūdens UGAS vadības iekārtu un sūkņu telpu aizslēgšanu, pie ieejas telpā novietojot norādi par atslēgu atrašanās vietu (Noteikumu 145.punkts). |  |  |
| Pie ieejām ūdens UGAS sūkņu telpās uzstāda izgaismotu zīmi “Ugunsdzēsības sūkņu stacija” un pie ieejām gāzes UGAS stacijā – “Gāzes ugunsdzēsības stacija” (Noteikumu 146.punkts). |  |  |
| Stacionārās UGAS vadības iekārtas telpā un sūkņu telpā izvieto:   * sistēmas kopējo shēmu; * sistēmas piesaistes shēmu; * instrukciju par sistēmas iedarbināšanu ugunsgrēka gadījumā; * instrukcija par sistēmas pārbaudes kārtību (Noteikumu 148.punkts). |  |  |
| Pie ieejas telpā, kurā ugunsgrēka dzēšana paredzēta ar gāzes UGAS novieto izgaismotu uzrakstu “Nenākt! Gāze!” un nodrošināt šo vietu ar skaņas signalizācijas ierīci, pie izejas no telpas novieto izgaismotu uzrakstu “Atstāt telpu! Gāze!” un skaņas signalizācijas ierīci (Noteikumu 154. un 155.punkts). |  |  |
| Nodrošina, ka automātiskās ugunsgrēka balss izziņošanas sistēma iedarbojas, iedarbojoties UGAS un iedarbojoties evakuācijas paziņojumus translē ne mazāk kā 30 minūtes (Noteikumu 168., 170.punkts). |  |  |
| **Ugunsdrošības instrukcija un ugunsdrošības instruktāža:** | | |
| Izstrādā ugunsdrošības instrukciju objektam (Noteikumu 176., 178., 180., 181., 182.punkti). |  |  |
| Veic ugunsdrošības instruktāža visiem objektā nodarbinātajiem. Kārtību, kādā ar ugunsdrošības prasībām tiek iepazīstināma persona, kas nav nodarbinātais, nosaka atbildīgā persona. Ugunsdrošības instruktāžu veic:   * ārstniecības un aprūpes iestādēs – ne retāk kā četras reizes gadā; * citos objektos – ne retāk kā reizi gadā (Noteikumu 184., 185., 187., 188., 189., 190. 191.punkti). |  |  |
| Publiskās darbības objektā, kurā vienlaikus var atrasties vairāk par 50 cilvēkiem ne retāk kā reizi gadā organizē praktiskās nodarbības saskaņā ar ugunsdrošības instrukcijas sadaļu “Rīcība ugunsgrēka gadījumā” (Noteikumu 192. punkts). |  |  |
| **Ugunsdrošībai lietojamo zīmju un signālkrāsojuma nodrošināšanas prasības:** | | |
| Zīmes, kas norāda evakuācijas ceļu un izeju, kas paredzēti vismaz 50 cilvēku evakuācijai vai ja evakuācijas ceļš pārsniedz 20 m, nodrošina ar iekšējo apgaismojumu no pastāvīga un autonoma enerģijas avota (Noteikumu 206.punkts). |  |  |
| Ugunsdrošības zīmes izvieto tā, lai nemaldinātu lietotāju (Noteikumu 199.punkts). | X |  |
| Objektu, kurā pastāvīgi atrodas cilvēki ar dzirdes traucējumiem un kurā fona trokšņu līmenis pārsniedz 80 dB, nodrošina ar izgaismotu 6.4. zīmi (Noteikumu 1.pielikums), kas sniedz vizuālu informāciju par ugunsgrēka izcelšanos. Zīmei ir uzraksts “Ugunsgrēks” baltiem burtiem uz sarkana fona, kas iedegas ugunsgrēka gadījumā (Noteikumu 203. punkts). |  |  |
| **Evakuācijas plāni:** | | |
| Publiskā objektā, kurā vienlaikus var uzturēties vairāk par 50 cilvēkiem, izstrādā un izvieto evakuācijas plānus, saskaņā ar Noteikumu 8.1. nodaļu. |  |  |
| **Evakuācijas ceļi un izejas:** | | |
| Nodrošina, lai durvis evakuācijas ceļos ir viegli atveramas no telpas iekšpuses bez aizkavējumiem un šķēršļiem un ir apzīmētas ar 5.5., 5.6. un 5.9. zīmi (Noteikumu 1.pielikums). Par aizkavējumu tiek uzskatīts jebkurš šķērslis, kas liedz atvērt durvis ilgāk par trim sekundēm (Noteikumu 243.punkts). |  | X  (nomātās telpas) |
| Kontrolēt, lai evakuācijas ceļos netiktu novietoti priekšmeti, mēbeles, iekārtas. Kā arī lai netiktu novietoti priekšmeti kāpņu telpās, tieši zem atklātām kāpnēm, kāpņu laidiem un laukumiem (Noteikumu 246.8. apakšpunkts). |  | X  (nomātās telpas) |
| **Ugunsdzēsības līdzekļi:** | | |
| Objektu un tā teritoriju nodrošina ar ugunsdzēsības aparātiem, saskaņā ar Noteikumu 9.nodaļu. |  | X  (nomātās telpas) |
| Atbildīgā persona nodrošina ugunsdzēsības aparāta tehniskā stāvokļa vizuālo apskati publiskā objektā - ne retāk kā reizi sešos mēnešos (Noteikumu 268.1. apakšpunkts). Par ugunsdzēsības aparāta tehniskā stāvokļa vizuālo apskati izdarot atzīmi attiecīgajā uzlīmē uz ugunsdzēsības aparāta (Noteikumu 269. punkts un 3.pielikums). |  | X  (nomātās telpas) |
| Ja ugunsdzēsības aparātam tehniskā stāvokļa vizuālās pārbaudes laikā netika konstatēti bojājumi (korozija, mehāniski bojājumi u.c.), ugunsdzēsības aparāta tehnisko apkopi veic pēc ražotāja noteiktā garantijas termiņa beigām, bet ja tāds nav noteikts, tad ne retāk kā reizi piecos gados (Noteikumu 273. u 274.punkts). Ugunsdzēsības aparāta tehniskās apkopes veicējs par veikto ugunsdzēsības aparāta tehnisko apkopi izdara atzīmi uz ugunsdzēsības aparāta korpusa ar attiecīgu uzlīmi (Noteikumu 278.punkts). |  | X  (nomātās telpas) |